Folketing
1997-11-07

Det er ikke noget, jeg er tilhænger af, men vi ved jo, at det er tilfældet, og hvis en læge i sin fritid hellere vil hjælpe til på en privatklinik end sætte et loft op i sit hus, eller hvad ved jeg, så for mig ingen alarm; det synes jeg lægen skal have lov til. Og uanset hvad man vælger at gøre i den situation, skal man naturligvis have frihed til det. Men jeg synes efterhånden, det er skandaløst, at man ikke vil åbne sig for, at der måske er en mulighed her, som bør prøves. Og som jeg sagde tidligere, skal der selvfølgelig være detaljerede regler om, at der ikke må ske nogen form for forskelsbehandling, uanset hvilke borgere i kommunen det drejer sig om.